  Майя Бывальцева Удмуртиын кӧснуналэ, 3-тӥ инвожое, нуназе куазь кӧс луоз шуыса чаклало, куд-ог интыосын гинэ ӧжытак зорылоз. Со сярысь «» бамаз гожтэ элькун Гидрометцентрысь куазез эскеронъя ёзэтлэн кивалтӥсез Алла Шумихина. «Вань ужъёстэс кӧснуналлы чаклалэ, арнянуналэ куазь огшорыгес луоз. <…> Кӧснуналэ нуназе куазь кӧс луоз шуыса чакласькомы, куд-ог интыосын гинэ ӧжытак зорылоз, омырын температура 14–19 градусозь ӝутскоз (элькунысь лымшор но шундыпуксён палась ёросъёсын салкымгес)», — гожтэ Шумихина. Арнянуналэ, 4-тӥ инвожое, куазь кезьыт, зоро но тӧло возиськоз. Нуназе 10–12 градус гинэ шуныт луоз. Алла Шумихиналэн кылъёсызъя, зэмос гужем куазь Удмуртие инвожолэн кыкетӥ ӝыныяз гинэ вуоз Тегъёс: Гидрометцентр Удмуртия куазь  